Kika muža zveknula nogom u međunožje jer nije pospremio drva

Kika je proglašena krivom i osuđena jer je tukla supruga koji nije pospremio drva u dvorištu.

Kako se navodi u ovotjednoj presudi, Kika (32) je potkraj studenog lani na području Petrinje između 17 i 21 sat u obiteljskoj kući počinila nasilje u obitelji prema mužu Velimiru (39).

Prvo je verbalno napala supruga inzistirajući da joj objasni zašto nije pospremio drva rekavši mu “je*em ti mater”. Nakon toga ga je ošamarila po licu i nogom udarila u međunožje. Dakle, počinila je psihičko i fizičko nasilje na štetu supruga, navela je sutkinja.

Kika je osuđena na deset dana uvjetnog zatvora i mora platiti 20 eura troškova prekršajnog postupka.

Suprug Velimir se branio od napada žene, pa je i on na koncu osuđen. I ne samo to: kako je bio pijan, policija ga je uhitila i pospremila dva dana iza rešetaka.

Sutkinja je utvrdila kako je suprugu vrijeđao riječima “idi u pi*ku materinu”, nakon čega ju je ošamario, čime je i on počinio psihičko i fizičko nasilje na štetu bračne družice. Osuđen je na pet dana uvjetnog zatvora, od čega mu se oduzima dva dana provedena u policijskom pritvoru.

I Velimir mora platiti 20 eura prekršajnih troškova. Supružnici su dosad bili neosuđivani te ih se nikad nije procesuiralo zbog obiteljskog nasilja. Srećom, svađa se nije dogodila u prisutnosti njihove malodobne djece, pa su dobili blaže kazne.

Objava Kika muža zveknula nogom u međunožje jer nije pospremio drva pojavila se prvi puta na Danica.hr.